CELEX: E2017P0010
Language: fi
Date: 2017-11-23 00:00:00
Title: Borgarting lagmannsrettin 23. marraskuuta 2017 esittämä pyyntö saada EFTAn tuomioistuimelta neuvoa-antava lausunto asiassa Nye Kystlink AS vastaan Color Group AS ja Color Line AS (Asia E-10/17)

5.4.2018   
            
            
               FI
            
            
               Euroopan unionin virallinen lehti
            
            
               C 119/11
            
         Borgarting lagmannsrettin 23. marraskuuta 2017 esittämä pyyntö saada EFTAn tuomioistuimelta neuvoa-antava lausunto asiassa Nye Kystlink AS vastaan Color Group AS ja Color Line AS
   (Asia E-10/17)
   (2018/C 119/12)
   Borgarting lagmannsrett (Borgartingin muutoksenhakutuomioistuin) on pyytänyt EFTAn tuomioistuimelta neuvoa-antavaa lausuntoa 23. marraskuuta 2017 päivätyllä ja tuomioistuimen kirjaamoon 24. marraskuuta 2017 saapuneella kirjeellä asiassa Nye Kystlink AS vastaan Color Group AS ja Color Line AS. Pyyntö koskee seuraavia kysymyksiä:
   
               1.
            
            
               Seuraako ETA-oikeudessa sovellettavasta vastaavuusperiaatteesta, että kun kanneoikeuden vanhentumista koskevan kansallisen lain mukaan sellaisiin rikosvahingon korvaamista koskeviin kanteisiin, joiden perustana on lainvoimainen rikostuomio, sovelletaan yhden vuoden erityistä vanhentumisaikaa, tätä vanhentumisaikaa on sovellettava vastaavalla tavalla myös silloin kun vahingonkorvauskanne perustuu ETA-sopimuksen 53 ja 54 artiklan rikkomiseen, jonka EFTAn valvontaviranomainen on lainvoimaisella päätöksellä vahvistanut ja josta se on määrännyt sakkoa?
            
         
               2.
            
            
               Rajoittaako ETA-oikeuden tehokkuusperiaate ETA-valtioiden oikeutta soveltaa kolmen vuoden vanhentumisaikaa sellaisiin vahingonkorvauskanteisiin, jotka perustuvat ETA-sopimuksen 53 ja 54 artiklan rikkomiseen, kun vahinkoa kärsineen on vanhentumisajan kuluessa toimitettava asiaa koskeva tutkimus ja tämän velvollisuuden täyttäminen voi johtaa siihen, että vanhentumisaika umpeutuu ennen kuin EFTAn valvontaviranomainen ennättää antaa päätöksensä ETA-sopimuksen 53 ja 54 artiklan rikkomista koskevassa asiassa, jonka vahinkoa kärsinyt on pannut vireille?
            
         
               3.
            
            
               Mitä seikkoja olisi painotettava arvioitaessa sitä, onko kysymyksessä 2 mainittu kansallisen lain mukainen vanhentumisaika ETA-oikeuden tehokkuusperiaatteen mukainen kilpailuasioissa, joiden luonne ja laajuus ovat nyt käsiteltävän tapauksen kaltaisia?